CELEX: C2007/042/09
Language: bg
Date: 2007-02-24 00:00:00
Title: Дело C-265/05: Решение на Съда (голям състав) от 16 януари 2007 г. (искане за даване на преюдициално заключение от Cour de cassation — Chambre civile — Франция) — José Perez Naranjo/Caisse régionale d'assurance maladie Nord-Picardie (Регламент (ЕИО) № 1408/71 — Членове 4, параграф 2а, 10а и 95б — допълнителна помощ за старост — Национално законодателство, което подчинява предоставянето на тази помощ на условието за пребиваване — Специални обезщетения, получавани без вноски — Вписване в Приложение IIа на Регламент (ЕИО) № 1408/71)

24.2.2007   
            
            
               BG
            
            
               Официален вестник на Европейския съюз
            
            
               C 42/5
            
         Решение на Съда (голям състав) от 16 януари 2007 г. (искане за даване на преюдициално заключение от Cour de cassation — Chambre civile — Франция) — José Perez Naranjo/Caisse régionale d'assurance maladie Nord-Picardie
   (Дело C-265/05) (1)
   
   (Регламент (ЕИО) № 1408/71 - Членове 4, параграф 2а, 10а и 95б - допълнителна помощ за старост - Национално законодателство, което подчинява предоставянето на тази помощ на условието за пребиваване - Специални обезщетения, получавани без вноски - Вписване в Приложение IIа на Регламент (ЕИО) № 1408/71)
   (2007/C 42/09)
   Език на производството: френски
   Препращаща юрисдикция
   Cour de cassation — Chambre civile
   Страни в главното производство
   
      Ищец: José Perez Naranjo
   
      Ответник: Caisse régionale d'assurance maladie, Nord-Picardi
   Предмет
   Искане за даване на преюдициално заключение — Cour de cassation — Chambre civile — Париж — Тълкуване на членове 4, параграф 2а, 10а, 19, параграф 1 и 95б от Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, стр. 2), изменен — Национално законодателство, което подчинява предоставянето на допълнителна помощ от Фонда за национално единство на условие за пребиваване — Понятие за специални обезщетения, получавани без вноска — Вписване на помощите в Приложение IIа на Регламент (ЕИО) № 1408/71
   Диспозитив
   Обезщетение като допълнителната помощ, посочена в Приложение IIа под заглавието „Франция“ от Регламент (ЕИО) № 1408/71 на Съвета от 14 юни 1971 година относно прилагането на режимите на социална сигурност за работниците на заплата, за работниците без заплата и за членовете на техните семейства, които се преместват във вътрешността на Общността, така както е изменен и актуализиран от Регламент (ЕО) № 118/97 на Съвета от 2 декември 1996 година, съставлява специално обезщетение. Прегледът на способите за финансиране на допълнителната помощ въз основа представените пред Съда документи по делото, разкрива липса на достатъчно идентифицирана връзка между общото социално обезщетение и въпросното обезщетение, което води до извода, че допълнителната помощ има характер на специално обезщетение, получавано без вноски. Препращащата юрисдикция обаче е тази, която следва да провери точността на посочените в точки 48-52 на настоящото решение елементи, за да установи окончателно дали това обезщетение принадлежи или не към специалните обезщетения, получавани без вноски.
   
      (1)  ОВ C 217, 3.9.2005 г.